Informačný systém   
pre firmu B-Servis s.r.o.

Milan Truchan

### ***Revízie***

Dátum vytvorenia dokumentu: 16. 04. 2021

Verzia dokumentu: 01

Naposledy aktualizované: 25. 07. 2021

**Poznámky:**

16.04.2021 – Milan Truchan: Dokument vytvorený  
25.07.2021 – Milan Truchan: Verzia 01 dokončená

## Cieľ produktu

Cieľom je vytvoriť webovú aplikáciu –informačný systém– pre firmu B-Servis s.r.o., ktorá bude slúžiť jednak ako “e-shop“ a poskytovať tak klientom prehľad o ponuke strojov a služieb, ale taktiež bude slúžiť i pre zamestnancov na správu a prehľad vnútorných záležitostí firmy (napr. prehľad súčiastok na sklade atď.).

## Funkčný popis

**- Pre neprihlásených užívateľov:**

1. Po zadaní domény do prehliadača sa zobrazí domovská stránka. V hornej časti sa nachádza hlavička s obrázkom a logom firmy, vľavo navigácia a prihlasovací panel, dole pätička s dodatočnými informáciami a v centre hlavná časť- obsah tejto časti sa bude meniť podľa toho ako sa bude užívateľ preklikávať medzi stránkami aplikácie. V prípade domovskej stránky užívateľ uvidí karty s 3 základnými produktmi, ktoré firma ponúka (karty typu a značky produktu).

2. Po kliknutí na kartu sa zmení obsah hlavného okna- vylistujú sa konkrétne produkty vybraného typu a značky.

3. Keď si užívateľ vybral konkrétny produkt, tak po kliknutí na jeho kartu sa znovu prepíše obsah hlavného okna a zobrazí sa detailné info o produkte s možnosťou dopytu (možnosť napísať správu, že má užívateľ záujem o produkt).

4. Ak užívateľ klikne na “Prídavné zariadenia“ v navigácii, tak sa mu vylistujú produkty podobne ako v 2. bode. Po kliknutí na nejakú z kariet sa mu ukáže detailnejšie info ako v bode 3.

5. Ak užívateľ klikne na “UNC, LOCUST po repase a GO“ v navigácii, tak sa mu vylistujú opravené stroje na predaj podobne ako v 2. bode. Tieto karty môžu naviac obsahovať info (počet uchádzačov, aktuálna cena, a odpočet). Pôjde o unikátny systém aukcie, kde ľudia môžu ponúkať vyššiu cenu, a ten kto ponúkne najviac, získa stroj. Navyše si užívateľ môže výsledky vyfiltrovať (zaškrnúť iba konkrétne značky, zoradiť podľa dátumu pridania alebo ceny). Po kliknutí na nejakú z kariet sa mu ukáže detailnejšie info podobne ako v bode 3. Kedže ide o nevšednú vec, tak sa tu bude nachádzať i nejaké tlačidlo, ktoré užívateľa zavedie k návodu ako táto aukcia funguje.

6. Ak užívateľ klikne na “Služby“ v navigácii, tak sa mu vylistujú karty s ponukou služieb podobne ako v 2. bode. Po kliknutí na nejakú z kariet by sa zobrazilo info o službe a nejaké fotky. Tiež by mal užívateľ možnosť napísať firme správu, že má o službu záujem.

7. Ak užívateľ klikne na “O nás“ v navigácii, tak sa mu zobrazí info o firme (história firmy) a obrázky.

8. Ak užívateľ klikne na “Kontakt“ v navigácii, tak sa mu zobrazí tabuľka kontaktov nie len firmy B-Servis s.r.o., ale aj iných partnerských firiem. V tejto časti bude môcť užívateľ firmy kontaktovať (napíše a pošle správu priamo z aplikácie). Prípadne sa tu môže nachádzať i mapa, ktorá zobrazí polohu firmy.

9. Pri navigácii sa nachádza prihlasovací panel, ktorý indikuje či je užívateľ prihlásený alebo nie.

- Ak nie je prihlásený, môže kliknuť na “Prihlásiť“ alebo “Vytvoriť účet“. To ho zavedie k oknu, kde sa môže prihlásiť alebo si vytvoriť účet. Mohlo by sa pridať i prihlasovanie cez Google účet.

- Ak je prihlásený, dá sa cez tento panel dostať na profil užívateľa alebo sa odhlásiť. Mohlo by sa pridať registrovanie pomocou Google účtu.

**- Pre prihlásených užívateľov navyše:**

10. Po kliknutí na “Profil“ v prihlasovacom paneli sa užívateľovi zobrazí jeho história objednávok. Ak si užívateľ rozklikne nejakú z objednávok, zobrazia sa mu informácie o vybranej objednávke. Môže sa pridať aj možnosť filtrovania/triedenia objednávky (napr. podľa dátumu). Navyše v hornej časti sa objaví panel s položkami: Moje objednávky, Moje údaje. “Moje objednávky“ je práve opísaná časť.

Po kliknutí na “Moje údaje“ sa zobrazia užívateľové informácie (prihlasovacie meno, heslo...) a môže ich aj upravovať.

**- Pre prihlásených administrátorov navyše:**

11. Podobne ako u bežného prihláseného užívateľa, sa po kliknutí na “Profil“ dostaneme k objednávkam, ale tentokrát iba k aktuálnym (t.j. práve prebiehajúcim, aktívnym). Vo vrchnej časti vidíme položky: Aktuálne objednávky (práve opísané), Všetky objednávky, Sklad, Moje údaje.

“Všetky objednávky“ obsahujú ako aktívne, tak aj tie, ktoré už boli vybavené.

Obe “Aktuálne objednávky“ aj “Všetky objednávky“ obsahujú záznamy objednávok. Po tom ako užívateľ klikne na nejaký záznam objednávky, zobrazí sa mu bližsie info o objednávke podobne ako v bode 10. u bežného prihláseného užívateľa, ale tentokrát sú informácie editovateľné. Plus, ak administrátor vykoná zmenu a bude chcieť odísť bez uloženia, systém ho na to upozorní. Podobne bude administrátor upozornený i pri označení objednávky za vybavenú. A tiež bude možnosť filtrovať objednávky (napr. podľa dátumu).

“Sklad“ obsahuje informácie o stave skladu (počte súčiastok, strojov...). Pre rýchlu orientáciu v sklade budú existovať kategórie pre typy uskladňovaných položiek (kategória “Stroje“, “Prídavné zariadenia“, “Náhradné diely“). Ďalej môže existovať vyhľadávanie poďla mena uskladňovaného predmetu. Samozrejme sa budú môcť pridávať nové položky. A to tak, že po kliknutí na tlačidlo sa objaví správný formulár a po jeho vyplnení môžeme pridať položku do skladu. Ak sa administrátor pokusí odísť od vypĺňania formulára, systém ho upozorní na to, že vypĺnené políčka sa neuložia, a teda či chce naozaj zahodiť vypĺňaný formulár. Ak chceme iba zvýšiť alebo znížiť počet kusov na sklade už existujúcej položky, užívateľ nemusí vyplňovať formulár, stačí upraviť počet. Pri pokuse o vymazanie záznamu zo skladu bude užívateľ upozornený, či danú akciu chce naozaj vykonať.

“Moje údaje“ rovnako ako “Moje údaje“ v bode 10. pre bežného prihláseného užívateľa zobrazujú údaje užívateľa- v tomto prípade administrátora (prihlasovacie meno, heslo...) a dajú sa upravovať.

## Užívateľské rozhranie

(Vizualizácia UI [tu](B-Servis%20WebApp%20UI%20koncept.pdf).)

**Hlavný layout** pozostáva z *hlavičky*, ktorá sa nachádza v hornej časti, *pätičky* ktorá sa nachádza v dolnej časti, *prihlasovacieho panelu* a *navigácie*, ktoré sa nachádzajú v ľavej časti stránky. V centre sa nachádza *hlavná časť* s obsahom.

**Hlavné** **farby**, ktoré sa budú používať budú odtiene sivej a orandžovej.

**Komponenty:**

* *Hlavička*- Pozostáva z loga firmy a titulnej fotky. V pravej časti sa môže nachádzať kontakt (tel. číslo) spolu s ikonkou telefónu, ktorá bude mať “hover effect“ (napr. otáčania sa).
* *Pätička*- tmavší odtieň sivej ako pozadie.
* *Prihlasovací* *panel*- pri neprihlásenom užívateľovi bude obsahovať červenú ikonku a nápis “Neprihlásený“ spolu s tlačidlom “Prihlásiť“ (tlačidlo bude mať nejaký “hover effect“), a tiež “Vytvoriť účet“ (nebude vyzerať ako tlačidlo, iba ako nápis).  
   - pri prihlásenom užívateľovi sa červená ikonka zmení na zelenú a nápis pri nej bude “Prihlásený“, pod tým bude meno a priezvisko užívateľa, a pod tým tlačidlo “Profil“ (bude mať “hover effect“) a “Odhlásiť“ (nebude vyzerať ako tlačidlo, iba ako nápis).
* *Navigácia*- tlačidlá budú mať “hover effect“, tiež aktívne tlačidlo bude odlíšené od ostatných.
* *Hlavná* *časť*- Na vrchu každej stránky bude existovať “navigačný pomocník“ (tzv. breadcrumb navigation), ktorý užívateľovi objasní, kde sa práve nachádza a ako sa tam dostal (napr. Domov > Kontakt).
  + Účet:
    - Vytvorenie účtu:   
      Po kliknutí na “Vytvoriť účet“ v prihlasovacom paneli (prípadne z iného miesta) sa zobrazí formulár. Na vrchu bude názov “Registrácia“, pod ním menším písmom štítok “Prihlasovacie údaje:“, pod ním položky na vyplnenie: Prihlasovacie meno, Heslo, Znovu heslo. Pod nimi štítok “Dodatočné údaje:“, a pod ním položky na vyplnenie: Meno, Priezvisko, Telefón, E-mail, Mesto. Všetky z položiek musia byť vyplnené. Jedinou výnimkou je Telefón a E-mail. U nich stačí, aby bola vyplnená aspoň jedna z položiek. Pri nevyplnení nejakej z nutných položiek systém užívateľa upozorní hláškou pri korešpondujúcom políčku.  
      Pod tým všetkým bude checkbox, ktorého zaškrtnutím užívateľ odsúhlasí podmienky spojené s používaním jeho osobných údajov (GDPR). Vedľa tohto checkboxu bude odkaz na tieto podmienky.  
      A konečne na spodnej časti bude tlačidlo “Registrovať“.  
      Môže pribudnúť možnosť registrovania sa cez Google účet- v tomto prípade by v UI pribudla ikonka Googlu, ktorá by fungovala ako tlačidlo a umožnila užívateľovi registráciu pomocou Google účtu.
    - Prihlasovanie:   
      Po kliknutí na “Prihlásiť“ v prihlasovacom paneli (prípadne z iného miesta) sa zobrazí formulár. Na samom vrchu bude nadpis “Prihlasovanie“, pod ktorým by sa nachádzali položky na vyplnenie: Prihlasovacie meno, Heslo. V prípade neplatného údaju sa táto infomácia vypíše pri korespondujúcom okne. Pod týmito položkami sa bude nachádzať checkbox a text “Prihlásiť ako administrátor“ (jeho zaškrnutím sa užívateľ pokusí prihlásiť ako administrátor). Pod ním sa bude nachádzať tlačidlo “Prihlásiť“, a pod týmto tlačidlom môže pribudnúť nápis “ALEBO sa prihláste cez Google“ a Google logo, ktoré by zároveň bolo tlačidlom. Po kliknutí naň bude užívateľ presmerovaný na prihlasovanie sa cez Google účet. V spodnej časti bude ešte nápis “Nemáte ešte účet? Vytvorte si ho TU“. Podčiarknutá časť bude slúžiť ako odkaz na stránku s registračným formulárom.
    - Profil:
      * *Moje objednávky (bežný užívateľ):* Na samom vrchu sa nacháda panel s tlačidlami “Moje objednávky“ a “Moje údaje“ (umiestnené horizontálne za sebou). Pod ním sa nachádza tabuľka. Záznamy tabuľky sa ukladajú pod seba.  
        Jeden záznam tabulky obsahuje (horizontálne v tomto poradí):
        + Indikátor (malý farebný kruh, “svetielko“), ktorý nadobúda farby zelená (značí aktívnu objednávku), červená (značí vybavenú objednávku).
        + Stĺpce s informáciami (napr. číslo objednávky, typ objednávky...)
        + Tlačidlo “Detail“, ktoré po kliknutí vezme užívateľa na stránku s detailnejšími informáciami o objednávke.
      * *Aktuálne objednávky (administrátor)*: Rovnako ako u Moje objednávky (bežný užívateľ), až na to že na vrchu sa nenachádzajú tlačidlá “Moje objednávky“ a “Moje údaje“, ale tlačidlá “Aktuálne objednávky“, “Všetky objednávky“, “Sklad“, “Moje údaje“.  
        Navyše pod týmto panelom sa nachádza ešte jeden (filtrovací) panel- na ľavej strane je nápis “Zotrieď podľa:“, a napravo od tohto nápisu idú za sebou:
        + Dropdown (select) s nápisom “Dátumu pridania“. Po rozklinutí sa objavia 2 možnosti- vzostupne a zostupne. Užívateľ môže kliknúť na 1 z nich, aby sa tabuľka zotriedila.
        + List box s nápisom “Typu objednávky“. Po rozklinutí sa objavia možnosti- typy objednávok (napr. zemné práce, oprava stroja...). Tieto možnosti budú fungovať ako checkboxy, užívateľ si ich môže zaškrnúť viacero.
        + Dropdown (select) s nápisom “Zákazníka“. Po rozkliknutí sa objavia 4 možnosti- Podľa mena (vzostupne), Podľa mena (zostupne), Podľa mesta (vzostupne), Poďla mesta (zostupne).
      * *Všetky objednávky (administrátor):* Rovnako ako u Aktuálne objednávky (administrátor), lenže vo filtrovacom paneli sa nachádza okrem položiek “Dátumu pridania“, “Typu objednávok“, “Zákazníka“ aj položka “Všetky“, poďla ktorej sa dá filtrovať/triediť tabuľka s objednávkami. Ide o drop box (select), kde si môžeme vybrať z 3 možností- Všetky (to je default), Len aktívne, Len vybavené. Vždy sa ako názov tejto položky ukazuje vybraná možnosť.
      * *Detail objednávky (bežný užívateľ):*
        + Zemné práce: Na samom vrchu sa nacháda panel s tlačidlami “Moje objednávky“ a “Moje údaje“ (umiestnené horizontálne za sebou). Pod ním sa nachádzajú položky ako číslo objednávky, stav (aktívna/vybavená), typ objednávky a text (popis práce, bližšie informácie). Pod textom sa nachádza cena.
        + Kúpa stroja: Podobne ako u typu Zemné práce. Až na to, že namiesto textu (popis práce), bude info o stroji (pravdepodobne sa “zrecykluje“ už vytvorený komponent o stroji z jednej z podčastí sekcie Domov).
        + Oprava stroja: Podobne ako u typu Zemné práce. Až na to, že text nebude obsahovať popis práce, ale bližšie infomácie o oprave stroja. A tiež pod typom objednávky pribudne nápis “Stav objednávky“ a pod ním tabuľka, ktorá bude opisovať stavy, akými si stroj prechádza (napr. bude riadok so stavom “Pripravené na prevzatie“).
      * *Detail objednávky (administrátor):*
        + Zemné práce: Podobne ako u typu Zemné práce bežného užívateľa. Až na to, že text (popis práce) je editovateľný (možno i cena). A vpravo dole pribudnú 2 tlačidlá- tlačidlo na označenie objednávky za vybavenú/aktívnu a uloženie zmien (vedľa seba v tomto poradí).
        + Kúpa stroja: Podobne ako u typu Kúpa stroja bežného užívateľa. Až na to, že vpravo dole pribudne tlačidlo na označenie objednávky za vybavenú/aktívnu. (Plus, možno bude cena editovateľná. V tomto prípade pribudne aj tlačidlo na uloženie zmien vpravo dole ako tomu bolo pri type Zemné práce.)
        + Oprava stroja: Podobne ako u typu Oprava stroja bežného užívateľa. Až na to, že vpravo dole pribudnú 2 tlačidlá- tlačidlo na označenie objednávky za vybavenú/aktívnu a uloženie zmien (vedľa seba v tomto poradí). Navyše, text bude editovateľný a riadky v tabuľke so stavmi objednávky sa budú dať:

presúvať- ťahaním riadku

prídavať- tlačidlom “Pridať stav“, ktoré sa bude nachádzať vpravo dole od tabuľky

mazať- kliknutím na krížik, ktorý sa bude nachádzať napravo od riadku, ku ktorému patrí

* + - * + Ak administrátor vykoná nejaké úpravy a bude sa snažiť odísť bez uloženia, objaví sa vyskakovacie okno, ktoré ho na to upozorní. Pod textom sa budú nachádzať 3 tlačidlá- Uložiť, Zahodiť a Pokračovať (prípadne namiesto tlačidla “Pokračovať“ bude len vpravo hore X).
        + Po kliknutí na tlačidlo “Označiť ako vybavené/aktívne“ sa zobrazí vyskakovacie okno, s textom “Naozaj chcete označiť túto objednávku za vybavenú a presunúť ju do histórie objednávok?“. A pod ním budú 2 tlačidlá- Áno, Nie (vedľa seba v tomto poradí).
  + Sklad: Na samom vrchu sa bude nachádzať panel s položkami: Aktuálne objednávky, Všetky objednávky, Sklad, Moje údaje (zoradené horizontálne v tomto poradí). Pod ním bude ďalší panel s položkami: Stroje, Prídavné zariadenia, Náhradné diely (zoradené horizontálne v tomto poradí). Pod ním sa môže nachádzať vyhľadávanie podľa mena hľadanej veci.  
    Pod týmito panelmi sa bude nachádzať tabuľka a nad ňou na pravej strane tlačidlo “Pridať nový záznam“.
    - * Po kliknutí na tlačidlo “Pridať nový záznam“ sa zobrazí formulár prislúchajúci pridávanej položke. Na spodnej časti formulára budú 2 tlačidlá- “Zahodiť“ (vľavo), “Uložiť“ (vpravo).
      * Ak sa administrátor pokúsi odísť bez toho, aby dokončil vyplnenie formulára (neuložil), systém ho na to upozorní vyskakovacím oknom, na ktorom budú pod hláškou aj 3 tlačidlá: Uložiť, Zahodiť, Pokračovať (alebo X vpravo hore).
      * Záznamy tabuľky sa ukladajú pod seba.  
        Jeden záznam tabuľky obsahuje (horizontálne v tomto poradí):
        + Stĺpce s informáciami (napr. katalógové číslo, názov položky, počet na sklade...).
        + Tlačidlo “+“, ktoré zvýši počet o 1.
        + Tlačidlo “-“, ktoré zníži počet o 1.
        + Tlačidlo “Detail“, ktoré po kliknutí vezme administrátora na stránku s bližšími informáciami o položke.
        + Tlačidlo “X“, ktoré zmaže záznam.

Po kliknutí na tlačidlo “X“ sa objaví vyskakovacie okno s nápisom “Naozaj chcete tento záznam vymazať?“ a pod ním budú 2 tlačidlá- Áno, Nie.

* + - Sklad (detail záznamu stroja):   
      Na samom vrchu sa bude nachádzať panel s položkami: Aktuálne objednávky, Všetky objednávky, Sklad, Moje údaje (zoradené horizontálne v tomto poradí). Pod ním bude ďalší panel s položkami: Stroje, Prídavné zariadenia, Náhradné diely (zoradené horizontálne v tomto poradí).  
      Pod panelmi sa budú nachádzať informácie ako katalógové číslo, pod ktorým bude názov modelu a vedľa neho počet na sklade. Pod tým sa budú nachádať informácie o stroji. A pod tým sa bude nachádzať tabuľka náhradných dielov, ktoré idú do daného stroja. Pod touto tabuľkou sa budú nachádzať 2 tlačidlá- “Vymazať záznam“ (naľavo) a “Uložiť zmeny“ (napravo). Tabuľka dielov vyzerá ako tabuľka opísaná v časti Sklad.
      * Po kliknutí na tlačidlo “Vymazať záznam“ sa objaví vyskakovacie okno s nápisom “Naozaj chcete tento záznam vymazať?“. A pod ním 2 tlačidlá- Áno, Nie.
      * Ak administrátor urobil nejaké zmeny v zázname a pokusí sa opustiť záznam bez uloženia, objaví sa vyskakovacie okno, ktoré ho na to upozorní. A pod ním 3 tlačidlá- Uložiť, Zahodiť, Pokračovať (alebo X vpravo hore)
    - Sklad (detail záznamu prídavného zariadenia):   
      Vyzerá rovnako ako je opísané v časti Sklad (detail záznamu stroja). Až na to, že nemáme informácie o stroji, ale o prídavnom zariadení. A tiež chýba tabuľka náhradných dielov.
    - Sklad (detail záznamu náhradného dielu):   
      Vyzerá rovnako ako je opísané v časti Sklad (detail záznamu prídavného zariadenia). Až na to, že nemáme informácie o prídavnom zariadení, ale o náhradnom dieli.
  + Moje údaje: Na samom vrchu sa bude v prípade bežného prihláseného užívateľa nachádzať panel s položkami: Moje objednávky, Moje údaje. V prípade administrátora tam bude: Aktuálne objednávky, Všetky objednávky, Sklad, Moje údaje. Pod týmto panelom sa bude nachádzať štítok “Prihlasovacie údaje:“, pod ktorým budú polia “Prihlasovacie meno“ a “Heslo“ (pri hesle bude ikonka, ktorá ho umožní vidieť/skryť). Pod nimi bude štítok “Dodatočné údaje:“, a pod ním polia “Meno“, “Priezvisko“, “Telefón“, “E-mail“, “Bydlisko“. Na spodnej strane vľavo bude tlačidlo “Uložiť zmeny“.
    - Ak užívateľ vykonal nejakú zmenu v údajoch a pokusí sa odísť bez uloženia, upozorní ho na to vyskakovacie okno s hláškou, pod ktorou budú 3 tlačidlá: Uložiť, Zahodiť, Pokračovať (alebo X vpravo hore).
  + Domov: Bude obsahovať 3 karty. Karta má oblé hrany a pozostáva z názvu (hore), obrázku/textu (v strede, prepína sa ak na kartu prejdeme myškou) a tlačidla “Zobraz“ (dole, oblé, má “hover effect“).
    - Po kliknutí na niektorú z kariet sa užívateľ dostane na stránku, kde sa vylistujú karty konkrétnych strojov (ostré hrany, “hover effect“). Karta pozostáva z obrázku stroja a názvu, ktorý sa nachádza v spodnej časti karty.
      * Po kliknutí na kartu konkrétneho stroja sa užívateľ dostane na stránku, ktorá obsahuje bližsie informácie o stroji. Vľavo hore bude fotka (alebo v prípade viacero fotiek galéria/“slider“), napravo od fotky základný popis stroja, a pod ním tlačidlo “Dopyt“ (oblé, “hover effect“). Pod nimi v spodnej časti bude tabuľka s technickými informáciami o stroji.
        + Po kliknutí na tlačidlo “Dopyt“ sa nad tabuľkou objaví formulár, ktorý bude obsahovať políčka: Meno a Priezvisko, Telefón a E-mail, Bydlisko, Správa zákazníka. Žiadne z týchto políčok nesmie byť prázdne, až na výnimku políčok Telefón a E-mail (stačí ak je vyplnené jedno z nich). Pod formulárom bude tlačidlo “Odoslať“ (oblé, “hover effect“ ak aktívne, možno jemne iný dizajn ak neaktívne), na ktoré sa dá kliknúť až keď je formulár vyplnený. Po kliknutí na tlačidlo sa formulár odošle.
        + Nad formulárom musí byť upozornenie pre neprihláseného užívateľa, že ak by bol prihlásený, nemusel by vypĺňať všetky políčka, pretože tie by sa vyplnili automaticky podľa informácií, ktoré má vo svojom profile. Plus, musí tu byť odkaz, ktorý zaistí jednoduchý presun od formulára k prihlasovaniu/vytváraniu účtu a späť k formuláru.
  + Prídavné zariadenia: Po kliknutí na “Prídavné zariadenia“ v navigácii sa vylistujú karty prídavných zariadení (oblé hrany). Karta pozostáva z obrázku stroja (v centre), názvu (navrchu) a tlačidla “Zobraz“ (v spodnej časti, oblé, “hover effect“).
    - Po kliknutí na tlačidlo “Zobraz“ sa zobrazí stránka s detailnejšími informáciami o danom prídavnom zariadení tak, ako tomu bolo v prípade strojoch v jednej z podčastí sekcie Domov.
  + UNC, Locust po repase a GO (aukcia): Po kliknutí na “UNC, Locust po repase a GO“ v navigácii sa vylistujú karty (a na samom vrchu sa bude nachádzať panel na filtrovanie/triedenie kariet, ak bude implementované). Vpravo hore sa bude nachádzať tlačidlo, ktoré užívateľovi zobrazí text vysvetľujúci fungovanie aukcie (zobrazí sa text, pod ktorým bude tlačidlo “Späť“- ostré hrany, “hover effect“).  
    Karta má ostré hrany, v centre obrázok, pod obrázkom názov stroja. Pod názvom panel ukazujúci počet uchádzačov o stroj a aktuálnu cenu. Na spodnej strane karty bude vyčnievať odpočet (oblý výčnelok).
    - Po rozkliknutí karty sa užívateľovi zobrazí stránka s detailnejšími informáciami o stroji. Podobne ako tomu bolo pri strojoch v jednej z podčastí sekcie Domov. Jediným rozdielom bude, že pod fotkou sa bude nachádzať aj panel s počtom uchádzačov, aktuálnou cenou a odpočtom (ako mala karta).   
      A tiež sa bude líšiť formulár v tom, že pribudne políčko pre vyplnenie ceny, ktorú užívateľ ponúka (v prípade, že neponúka cennu vyššiu, systém vypíše pri políčku hlášku).  
      A takisto pribudne checkbox na odsúhlasenie podmienok aukcie. Odkaz na podmienky sa bude nachádzať vedľa checkboxu.
  + Služby: Po kliknutí na “Služby“ v navigácii sa vylistujú karty s oblými hranami reprezentujúce typy služieb, ktoré firma poskytuje. Karta obsahuje názov (navrchu), obrázok (v centre; prípadne sa môže striedať obrázok a text pri prejdení myšou na kartu), tlačidlo “Zobraz“ (dole, oblé hrany, “hover effect“).
    - Po kliknutí na tlačidlo “Zobraziť“ sa zobrazí stránka s obrázkami a textom opisujúcim danú službu. Presný layout tejto stránky ešte bude určený podľa obsahu.  
      Môže sa tu nachádzať i formulár, ktorý užívateľovi pri záujme o danú službu umožní odoslať správu firme.
  + O nás: Po kliknutí na “O nás“ v navigácii sa zobrazia obrázky a text opisujúci históriu firmy. Presný layout tejto stránky ešte bude určený podľa obsahu.
  + Kontakt: Po kliknutí na “Kontakt“ v navigácii sa zobrazí tabuľka so stĺpcami: Názov firmy, telefón, e-mail (horizontállne v tomto poradí). Na konci každého riadku tabuľky bude tlačidlo “Napíš“ (oblé, “hover effect“). Po kliknutí na tlačidlo sa zobrazí formulár s políčkami Meno, Priezvisko, Telefón, E-mail (môže aj Bydlisko) a Správa pre firmu. Pod políčkami sa bude nachádzať tlačidlo “Odoslať“. Na stránke sa v spodnej časti môže nachádzať aj mapa s vyznačenou lokalitou firmy.

## Funkčné požiadavky

* Systém musí byť schopný prezentovať ponuku strojov, prídavných zariadení a ponúkaných služieb všetkým užívateľom (príhláseným i neprihláseným).
* V prípade záujmu o stroj, prídavné zariadenie alebo službu musí byť zákazník schopný kontaktovať firmu priamo zo stránky dopytovanej veci (možnosť vypísať a poslať formulár, správu).
* Musí existovať stránka s informáciami o firme.
* Musí existovať stránka s kontaktmi na viaceré firmy.
  + Na tejto stránke sa môže nachádzať i mapa s vyznačeným miestom, kde sa firma nachádza.
  + A môže existovať spôsob, akým by užívateľ priamo z tejto stránky firme napísal.
* Musí existovať možnosť vytvárania účtu a prihlasovania sa.
  + Musí existovať možnosť “špeciálneho“ prihlásenia sa pre administrátorov.
  + A môže existovať aj možnosť vytvorenia účtu a prihlásenia sa pomocou Google účtu.
* Prihlásení užívatelia nebudú musieť vypĺňať všetky informácie o sebe vo formulároch.
* Aukcia- umožňuje pridať opravené stroje do aukcie, aby zákazníci mohli “prihadzovať“- kto bude zo zákazníkov ochotný zaplatiť najviac, tomu sa stroj predá. Každý zo strojov bude mať aktuálnu cenu a odpočet (ako dlho ešte bude daný stroj v aukcii). Pričom keď ešte nikto neprihodil, tak ak dôjde odpočet na nulu, resetne sa a začne odpočítavať znovu. Ale ak niekto mal záujem o stroj, tak tomu kto je ochotný zaplatiť najviac sa pri skončení odpočtu predá.
  + Môže existovať spôsob filtrovania/triedenia strojov v aukcii.
* Skladové hospodárstvo- administrátor musí mať prístup k databázi strojov, prídavných zariadení a náhradných dielov na sklade. Záznamy môže pridávať, editovať a mazať.
  + Ak počet nejakej z uskladnených vecí presiahne istú hranicu, systém na to musí administrátora upozorniť (ak je niečoho málo, systém to administrátorovi nahlási).
  + Môže existovať spôsob filtrovania/triedenia vecí na sklade, prípadne i vyhľadávanie podľa mena.
* Po vybavení objednávky môže prísť zákazníkovi upozornenie.
* Prihlásený užívateľ musí mať možnosť pozrieť si svoje objednávky.
  + Môže existovať spôsob filtrovania/triedenia objednávok pre bežného užívateľa, pre administrátora musí.
  + Bežný prihlásený užívateľ musí byť schopný vidieť aktívne objednávky, môže vidieť aj vybavené (ale tie môžu po nejakom čase miznúť).
  + Administrátor musí mať možnosť vidieť všetky objednávky (u neho vybavené objednávky miznúť nebudú, alebo aspoň nie tak skoro).
  + Takisto musí mať administrátor možnosť pristupovať osobitne (rýchlo, jednoducho) k iba aktívnym objednávkam.
  + Prihlásený užívateľ musí mať možnosť pozrieť si stav objednávky (informácie o objednávke, napr. v prípade objednávky typu Oprava stroja musí byť k dispozícii dokonca i stav opravy, napr. “Pripravené na prevzatie“).
* Administrátor musí mať možnosť zistiť informácie o zákazníkovi- jeho kontakt, aký stroj si kúpil a aké náhradné diely doň idú.
* Systém môže upozorniť administrátora po určitom čase od predaja stroja na blížiaci sa čas servisnej prehliadky.

## Dátové vstupy

* Užívateľ bude vypĺnať formuláre pozostávajúce z: Prihlasovacie meno, Heslo (Znovu Heslo), Meno, Priezvisko, Telefón, E-mail, Bydlisko (mesto), Správa (text, ktorý chce poslať firme).
* Prípadne môže zaškrtávať nejaké checkboxy (pri aukcii, registrácii a prihlasovaní).
* Administrátori majú možnosť editovať položky v sklade, a tiež pridávať nové. Pri pridávaní takisto vypĺňajú formuláre (informácie o stroji...). Ak sa do skladu pridá vyhľadávanie položiek, tak aj tam bude môcť administrátor písať.
* Administrátori môžu editovať objednávky. Tiež pri type objednávky Oprava stroja v tabuľke stavov môžu riadky pridávať (pomocou tlačidla), odstraňovať (pomocou tlačidla), presúvať (ťahaním riadkov).
* Na profile môže užívateľ editovať svoje údaje, a potom ich uložiť.

## Deadline

10.9.2021